CELEX: 31996D0341
Language: et
Date: 1996-05-20 00:00:00
Title: Komisjoni otsus, 20. mai 1996, millega tunnistatakse põhimõtteliselt täielikuks üksikasjaliku läbivaatuse jaoks esitatud toimik, pidades silmas flurtamooni võimalikku kandmist taimekaitsevahendite turuleviimist käsitleva nõukogu direktiivi 91/414/EMÜ I lisasseEMPs kohaldatav tekst

Tähtis õiguslik teade

|

31996D0341

Euroopa Liidu Teataja L 130 , 31/05/1996 Lk 0020 - 0021

		Komisjoni otsus,20. mai 1996,millega tunnistatakse põhimõtteliselt täielikuks üksikasjaliku läbivaatuse jaoks esitatud toimik, pidades silmas flurtamooni võimalikku kandmist taimekaitsevahendite turuleviimist käsitleva nõukogu direktiivi 91/414/EMÜ I lisasse(EMPs kohaldatav tekst)(96/341/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 96/12/EÜ, [2] eriti selle artikli 6 lõiget 3,ning arvestades, et:direktiiviga 91/414/EMÜ on ette nähtud ühenduses lubatud pestitsiidide toimeainete nimekirja täiendamine;Rhône-Poulenc Agro France esitas 15. veebruaril 1994 Prantsusmaa ametiasutustele toimiku, pidades silmas toimeaine flurtamooni kandmist direktiivi I lisasse; Prantsusmaa ametiasutused on edastanud komisjonile toimiku täielikkust käsitleva esimese läbivaatuse tulemused, pidades silmas direktiivi II lisaga ja vähemalt ühe asjaomast toimeainet sisaldava taimekaitsevahendi puhul III lisaga ettenähtud andmete ja teabega seotud nõudeid; seejärel edastas taotleja toimiku artikli 6 lõike 2 kohaselt komisjonile ja teistele liikmesriikidele;23.–24. novembril 1995 edastas komisjon toimiku alalisele taimetervise komiteele selle õigusaktide töörühma koosolekul, mille jooksul liikmesriigid kinnitasid toimiku kättesaamist;direktiivi artikli 6 lõikega 3 nähakse ette toimiku kinnitamine ühenduse tasandil, et seda võiks käsitada direktiivi II lisaga ja vähemalt ühe asjaomast toimeainet sisaldava taimekaitsevahendi puhul III lisaga ettenähtud andmete ja teabega seotud nõuetele põhimõtteliselt vastavana;selline kinnitamine on vajalik selleks, et jätkata toimiku üksikasjalikku läbivaatust ja et võimaldada liikmesriikidel anda kõnealust toimeainet sisaldavate taimekaitsevahendite puhul ajutisi lube vastavalt direktiivi artikli 8 lõikes 1 sätestatud tingimustele ja eriti tingimusele, milles käsitletakse toimeaine ja taimekaitsevahendi üksikasjalikku hindamist direktiivi nõuete kohaselt;selline otsus ei välista, et ettevõttelt võib nõuda täiendavaid andmeid või teavet, kui üksikasjaliku läbivaatuse jooksul ilmneb, et need on vajalikud otsuse tegemiseks;liikmesriigid ja komisjon on kokku leppinud, et Prantsusmaa jätkab toimiku üksikasjalikku läbivaatust ning edastab komisjonile läbivaatuse tulemused, kõnealuste toimeainete loetelusse kandmist või kandmata jätmist käsitlevad soovitused ning sellega seotud tingimused võimalikult kiiresti, hiljemalt ühe aasta jooksul; pärast kõnealuse aruande saamist jätkatakse üksikasjalikku läbivaatust alalise taimetervise komitee raames koos kõikide liikmesriikide ekspertidega;käesoleva otsusega ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA OTSUSE:Artikkel 1Toimikut, mille Rhône-Poulenc Agro France on esitanud komisjonile ja liikmesriikidele, pidades silmas toimeaine flurtamooni kandmist direktiivi 91/414/EMÜ I lisasse, käsitatakse direktiivi II lisas ja vähemalt ühe asjaomast toimeainet sisaldava taimekaitsevahendi puhul III lisas sätestatud andmete ja teabega seotud nõuetele põhimõtteliselt vastavana.Artikkel 2Käesolev otsus on adresseeritud liikmesriikidele.Brüssel, 20. mai 1996Komisjoni nimelkomisjoni liigeFranz Fischler[1] EÜT L 230, 19.8.1991, lk 1.[2] EÜT L 65, 15.3.1996, lk 20.--------------------------------------------------